Οδηγός χρήσης του Cyber-shot
Εκτύπωση
Αρχική σελίδα > Λήψη > Χρήση των λειτουργιών λήψης > Φλας

## Φλας

1. Πατήστε το (Φλας) στο κουμπί ελέγχου.

1. Επιλέξτε την επιθυμητή λειτουργία με το κουμπί ελέγχου.

| (Αυτόματα) | Το φλας ενεργοποιείται αυτόματα σε σκοτεινά μέρη ή όταν υπάρχει οπίσθιος φωτισμός.
| (Ναι) | Το φλας λειτουργεί πάντα.
| (Αργός συγχρονισμός) | Το φλας λειτουργεί πάντα. Η ταχύτητα του κλείστρου είναι αργή σε σκοτεινά μέρη για ευκρινή λήψη του φόντου που είναι εκτός εμβέλειας της φωτεινής δέσμης του φλας.
| (Όχι) | Το φλας δεν λειτουργεί.

Όταν εμφανίζονται "λευκά κυκλικά στίγματα" σε φωτογραφίες με φλας
Αυτό προκαλείται από σωματίδια (σκόνη, γύρη κλπ.) που αιωρούνται κοντά στο φακό. Όταν αυτά τα σωματίδια τονίζονται από το φλας της μηχανής, εμφανίζονται ως λευκά κυκλικά στίγματα.
Πώς μπορούν να μειωθούν τα "λευκά κυκλικά στίγματα";

- Φωτίστε το δωμάτιο και φωτογραφίστε το θέμα χωρίς φλας.

- Επιλέξτε τη λειτουργία (Υψηλή ευαισθησία) στην Επιλογή σκηνικού. (Η ρύθμιση [Όχι] επιλέγεται αυτόματα.)

Σημειώσεις

- Το φλας ανάβει στροβοσκοπικά δύο φορές. Το πρώτο άναμμα του φλας προσαρμόζει την ποσότητα του φωτός.

- Καθώς το φλας φορτίζει, εμφανίζεται η ένδειξη .

- Η μονάδα φλας ανασηκώνεται αυτόματα πριν από την πυροδότηση του φλας. Μην καλύπτετε το φλας με τα δάχτυλά σας.

- Το φλας αποσύρεται αυτόματα στις παρακάτω περιπτώσεις:

- Αν ενεργοποιήσετε/απενεργοποιήσετε τη μηχανή, αν η μηχανή επιστρέψει στη λειτουργία αναπαραγωγής ή στη λειτουργία USB.

- Αν η λειτουργία φλας οριστεί στην επιλογή (Όχι).

- Αν ο επιλογέας λειτουργιών οριστεί στην επιλογή (Ημικυκλικό Πανόραμα) ή (Λειτουργία ταινίας).

- Όταν δεν θέλετε να χρησιμοποιήσετε το φλας, ορίστε τη λειτουργία φλας στην επιλογή (Όχι) εκ των προτέρων. Με αυτήν τη ρύθμιση το φλας δεν ανασηκώνεται.

- Μην πιέζετε προς τα κάτω ή μην τραβάτε προς τα πάνω το φλας με τα δάχτυλά σας. Ενδέχεται να προκληθεί δυσλειτουργία.

- Δεν μπορείτε να χρησιμοποιήσετε το φλας κατά τη διάρκεια λήψης σε λειτουργία ριπής.

- Όταν φωτογραφίζετε με φλας και το ζουμ έχει οριστεί στο σημείο W, η σκιά του φακού μπορεί να εμφανιστεί στην οθόνη, ανάλογα με τις συνθήκες λήψης. Αν συμβεί αυτό, ορίστε το ζουμ στο σημείο Τ και πραγματοποιήστε ξανά τη λήψη με φλας.

Σχετικό θέμα
Στοιχεία που δεν διατίθενται σε μερικές λειτουργίες ΕΓΓ
Πίσω στην κορυφή