Οδηγός χρήσης του Cyber-shot
Εκτύπωση
Αρχική σελίδα > Επίλυση προβλημάτων > Επίλυση προβλημάτων > Λήψη ακίνητων εικόνων/ταινιών

## Λήψη ακίνητων εικόνων/ταινιών

Δεν είναι δυνατή η εγγραφή εικόνων.

- Εάν οι εικόνες εγγράφονται στην εσωτερική μνήμη ακόμη και όταν είναι τοποθετημένη μια κάρτα μνήμης στη μηχανή, βεβαιωθείτε ότι η κάρτα μνήμης είναι πλήρως τοποθετημένη μέσα στη μηχανή.

- Ελέγξτε την ελεύθερη χωρητικότητα της εσωτερικής μνήμης ή της κάρτας μνήμης. Εάν είναι γεμάτη, κάντε ένα από τα παρακάτω:

- Διαγράψτε τις άχρηστες εικόνες. [Πληροφ.] [Πληροφ.]

- Αλλάξτε την κάρτα μνήμης.

- Δεν μπορείτε να εγγράψετε εικόνες ενώ το φλας φορτίζει.

- Κατά την εγγραφή ταινιών, συνιστάται η χρήση των παρακάτω καρτών μνήμης:

- "Memory Stick PRO Duo" (Mark2), "Memory Stick PRO-HG Duo"

- Κάρτα SD, κάρτα μνήμης SDHC ή κάρτα μνήμης SDXC (Κατηγορία 4 ή ταχύτερη)

- Ρυθμίστε το στοιχείο [Λειτουρ. επίδειξης] στην επιλογή [Όχι]. [Πληροφ.]

Η λειτουργία κλείστρου χαμόγελου δεν λειτουργεί.

- Δεν πραγματοποιείται λήψη καμίας εικόνας αν δεν ανιχνευτεί ένα χαμογελαστό πρόσωπο. [Πληροφ.]

- Ρυθμίστε το στοιχείο [Λειτουρ. επίδειξης] στην επιλογή [Όχι]. [Πληροφ.]

Η λειτουργία κατά του θολώματος δεν λειτουργεί.

- Η λειτουργία κατά του θολώματος ενδέχεται να μην λειτουργεί σωστά κατά τη φωτογράφηση νυχτερινών σκηνικών.

- Πραγματοποιήστε λήψη αφού πατήσετε το κουμπί κλείστρου μέχρι τη μέση της διαδρομής.

Η εγγραφή καθυστερεί πολύ.

- Όταν η ταχύτητα κλείστρου γίνει πιο αργή από μια συγκεκριμένη ταχύτητα, όπως για παράδειγμα όταν φωτογραφίζετε εικόνες σε σκοτεινά μέρη, η μηχανή μειώνει αυτόματα το θόρυβο της εικόνας. Αυτή λειτουργία ονομάζεται αργή ταχύτητα κλείστρου NR (μείωση θορύβου) και η λήψη διαρκεί περισσότερο.

Η εικόνα δεν είναι εστιασμένη.

- Το θέμα είναι πολύ κοντά. Κατά τη λήψη, βεβαιωθείτε ότι η απόσταση ανάμεσα στο φακό και στο θέμα είναι μεγαλύτερη από την ελάχιστη απόσταση λήψης (περίπου 5 cm (W)/120 cm (T) από το φακό).

- Η λειτουργία (Νυχτερινό σκηνικό), (Τοπία), (Πυροτεχνήματα) ή (Προηγμένη λήψη αθλητικών) έχει επιλεγεί στη λειτουργία Επιλογής σκηνικού κατά τη λήψη φωτογραφιών.

Το ζουμ δεν λειτουργεί.

- Δεν μπορείτε να χρησιμοποιήσετε το οπτικό ζουμ στη λειτουργία ημικυκλικού πανοράματος.

- Δεν μπορείτε να χρησιμοποιήσετε το Έξυπνο ζουμ ανάλογα με το μέγεθος εικόνας. [Πληροφ.]

- Δεν μπορείτε να χρησιμοποιήσετε το ψηφιακό ζουμ:

- Όταν έχετε επιλέξει τη λειτουργία (Προηγμένη λήψη αθλητικών) στην επιλογή σκηνικού.

- Αν λειτουργεί το Κλείστρο χαμόγελου.

- Αν η ρύθμιση [Χρονοδιακόπτης] έχει οριστεί στην επιλογή [Αυτοπορτραίτο ενός ατόμου] ή [Αυτοπορτραίτο δύο ατόμων].

Δεν είναι δυνατή η επιλογή της λειτουργίας ανίχνευσης προσώπου.

- Μπορείτε να επιλέξετε την Ανίχνευση προσώπου μόνο όταν η λειτουργία εστίασης έχει οριστεί στην επιλογή [Πολλαπλή AF] και η [Λειτουργία φωτομέτρου] έχει οριστεί στην επιλογή [Πολλαπλή].

Το φλας δεν λειτουργεί.

- Δεν μπορείτε να χρησιμοποιήσετε το φλας όταν:

- Είναι επιλεγμένες οι Ρυθμίσεις συνεχούς λήψης. [Πληροφ.]

- Η λειτουργία (Νυχτερινό σκηνικό), (Υψηλή ευαισθησία), (Πυροτεχνήματα) ή (Προηγμένη λήψη αθλητικών) έχει επιλεγεί στη λειτουργία Επιλογής σκηνικού.

- Γίνεται λήψη στη λειτουργία ημικυκλικού πανοράματος.

- Γίνεται λήψη στη λειτουργία ταινίας.

- Ορίστε το φλας στην επιλογή (Ναι) όταν η Επιλογή σκηνικού έχει οριστεί στη λειτουργία (Τοπία), (Φαγητά), (Κατοικίδιο), (Παραλία) ή (Χιόνι). [Πληροφ.]

Εμφανίζονται θολά λευκά κυκλικά στίγματα σε εικόνες που έχουν ληφθεί με χρήση του φλας.

- Το φως του φλας αντανακλάται στα σωματίδια (σκόνη, γύρη κλπ.) του αέρα και αυτό αποτυπώνεται στην εικόνα. Δεν πρόκειται για δυσλειτουργία. [Πληροφ.]

Η λειτουργία κοντινής λήψης (Μάκρο) δεν λειτουργεί.

- Η μηχανή ρυθμίζει την εστίαση αυτόματα. Πατήστε και κρατήστε πατημένο το κουμπί κλείστρου μέχρι τη μέση της διαδρομής. Η ρύθμιση της εστίασης μπορεί να διαρκέσει κάποια ώρα κατά τη φωτογράφηση ενός κοντινού θέματος.

- Η λειτουργία (Τοπία), (Νυχτερινό σκηνικό), (Πυροτεχνήματα) ή (Προηγμένη λήψη αθλητικών) έχει επιλεγεί στη λειτουργία Επιλογής σκηνικού.

Η ημερομηνία και η ώρα δεν εμφανίζονται στην οθόνη.

- Κατά τη λήψη, η ημερομηνία και η ώρα δεν εμφανίζονται. Εμφανίζονται μόνο κατά τη διάρκεια της αναπαραγωγής.

Η τιμή F και η ταχύτητα του κλείστρου αναβοσβήνουν όταν πατάτε παρατεταμένα το κουμπί κλείστρου μέχρι τη μέση της διαδρομής.

- Η έκθεση είναι λανθασμένη. Διορθώστε την έκθεση. [Πληροφ.]

Τα χρώματα της εικόνας δεν είναι σωστά.

- Προσαρμόστε την Ισορροπία λευκού. [Πληροφ.]

Εμφανίζονται λευκές ή μοβ γραμμές στις φωτεινές περιοχές του θέματος ή ολόκληρη η οθόνη της εικόνας γίνεται κοκκινωπή.

- Το φαινόμενο αυτό ονομάζεται κηλίδωση. Δεν πρόκειται για δυσλειτουργία. Η κηλίδωση δεν εγγράφεται σε ακίνητες εικόνες, αλλά εγγράφεται υπό τη μορφή γραμμών ή ανομοιόμορφων χρωμάτων σε εικόνες ημικυκλικού πανοράματος ή ταινίες.
  (Ο όρος "φωτεινές περιοχές" αναφέρεται στο ηλιακό ή το ηλεκτρικό φως που είναι πολύ πιο φωτεινό σε σχέση με τον περιβάλλοντα φωτισμό.)

Στην εικόνα εμφανίζεται θόρυβος όταν κοιτάτε την οθόνη σε σκοτεινά μέρη.

- Η μηχανή επιχειρεί να αυξήσει την ορατότητα της οθόνης φωτίζοντας προσωρινά την εικόνα υπό συνθήκες χαμηλού φωτισμού. Δεν έχει επίπτωση στην εγγεγραμμένη εικόνα.

Τα μάτια του θέματος βγαίνουν κόκκινα.

- Ρυθμίστε το στοιχείο [Μείωση κόκ ματιών] στην επιλογή [Αυτόματα] ή [Ναι]. [Πληροφ.]

- Φωτογραφίστε το θέμα σε απόσταση μικρότερη από την εμβέλεια του φλας χρησιμοποιώντας το φλας.

- Φωτίστε το δωμάτιο και φωτογραφίστε το θέμα.

- Ρετουσάρετε την εικόνα χρησιμοποιώντας την επιλογή [Ρετουσάρισμα] [Διόρθωση κόκκινων ματιών] από το μενού προβολής [Πληροφ.] ή διορθώστε χρησιμοποιώντας το "PlayMemories Home" [Πληροφ.].

Στην οθόνη εμφανίζονται και παραμένουν κουκκίδες.

- Δεν πρόκειται για δυσλειτουργία. Οι κουκκίδες αυτές δεν εγγράφονται.

Δεν είναι δυνατή η φωτογράφηση διαδοχικών εικόνων.

- Η εσωτερική μνήμη ή η κάρτα μνήμης είναι γεμάτη. Διαγράψτε τις άχρηστες εικόνες. [Πληροφ.] [Πληροφ.]

- Το επίπεδο της μπαταρίας είναι χαμηλό. Τοποθετήστε μια φορτισμένη μπαταρία.

Η ίδια εικόνα λαμβάνεται αρκετές φορές.

- Ρυθμίστε το στοιχείο [Ρυθμίσεις συνεχούς λήψης] στην επιλογή [Μονή λήψη]. [Πληροφ.]

- Η [Αναγνώριση σκηνής] έχει οριστεί στην επιλογή [Προηγμένο]. [Πληροφ.]

Πίσω στην κορυφή