Οδηγός χρήσης του Cyber-shot
Εκτύπωση
Αρχική σελίδα > Προφυλάξεις / Πληροφορίες για αυτήν τη μηχανή > Προφυλάξεις > Προφυλάξεις

## Προφυλάξεις

Δημιουργία αντιγράφων ασφαλείας εσωτερικής μνήμης και κάρτας μνήμης
Σχετικά με αρχεία βάσης δεδομένων
Μη χρησιμοποιείτε / αποθηκεύετε τη μηχανή στα ακόλουθα μέρη
Σχετικά με τη μεταφορά
Σχετικά με τις θερμοκρασίες λειτουργίας
Σχετικά με τη συμπύκνωση υγρασίας
Σχετικά με τη συμβατότητα των δεδομένων εικόνας
Σημειώσεις σχετικά με την οθόνη και το φακό
Σημειώσεις σχετικά με το φλας

### Δημιουργία αντιγράφων ασφαλείας εσωτερικής μνήμης και κάρτας μνήμης

Μην απενεργοποιείτε τη μηχανή, μην αφαιρείτε την μπαταρία ή μην αφαιρείτε την κάρτα μνήμης, όσο είναι αναμμένη η λυχνία πρόσβασης. Σε αντίθετη περίπτωση, τα δεδομένα εσωτερικής μνήμης ή η κάρτα μνήμης ενδέχεται να υποστούν βλάβη. Δημιουργήστε ένα αντίγραφο ασφαλείας για να προστατεύσετε τα δεδομένα σας.

### Σχετικά με αρχεία βάσης δεδομένων

Όταν τοποθετείτε μια κάρτα μνήμης χωρίς αρχείο βάσης δεδομένων στη μηχανή και ενεργοποιείτε τη μηχανή, ένα μέρος της χωρητικότητας της κάρτας μνήμης χρησιμοποιείται αυτόματα για τη δημιουργία του αρχείου βάσης δεδομένων. Ενδέχεται να χρειαστεί κάποιος χρόνος μέχρι να είστε σε θέση να εκτελέσετε την επόμενη ενέργεια.

### Μη χρησιμοποιείτε / αποθηκεύετε τη μηχανή στα ακόλουθα μέρη

- Σε υπερβολικά θερμά, κρύα ή υγρά μέρη
  Σε μέρη όπως π.χ. σε ένα αυτοκίνητο σταθμευμένο στον ήλιο, το σώμα της μηχανής μπορεί να παραμορφωθεί και αυτό μπορεί να προκαλέσει δυσλειτουργία.

- Κάτω από άμεσο ηλιακό φως ή κοντά σε καλοριφέρ
  Το σώμα της μηχανής μπορεί να αποχρωματιστεί ή να παραμορφωθεί και αυτό μπορεί να προκαλέσει δυσλειτουργία.

- Σε μια τοποθεσία που υπόκειται σε κραδασμούς

- Κοντά σε μέρη με ισχυρά μαγνητικά πεδία

- Σε μέρη με άμμο ή σκόνη
  Προσέξτε να μην εισχωρήσει άμμος ή σκόνη στο εσωτερικό της μηχανής. Ενδέχεται να προκληθεί βλάβη στη φωτογραφική μηχανή, η οποία σε ορισμένες περιπτώσεις είναι ανεπανόρθωτη.

### Σχετικά με τη μεταφορά

- Μην κάθεστε σε καρέκλες ή άλλα σημεία με τη μηχανή στην πίσω τσέπη του παντελονιού ή της φούστας σας, επειδή αυτό μπορεί να προκαλέσει δυσλειτουργία ή βλάβη στη μηχανή.

### Σχετικά με τις θερμοκρασίες λειτουργίας

- Η μηχανή σας είναι σχεδιασμένη για χρήση σε θερμοκρασίες μεταξύ 0°C και 40°C. Δεν συνιστάται η φωτογράφηση σε εξαιρετικά ψυχρά ή θερμά μέρη με θερμοκρασίες εκτός των παραπάνω ορίων.

### Σχετικά με τη συμπύκνωση υγρασίας

- Αν μεταφέρετε τη μηχανή απευθείας από έναν κρύο σε έναν ζεστό χώρο, ενδέχεται να δημιουργηθεί συμπύκνωση υγρασίας στο εσωτερικό ή στο εξωτερικό της μηχανής. Ενδέχεται να προκληθεί βλάβη στη μηχανή λόγω της συμπύκνωσης υγρασίας.

- Αν δημιουργηθεί συμπύκνωση υγρασίας, απενεργοποιήστε τη μηχανή και περιμένετε περίπου μία ώρα για να εξατμιστεί η υγρασία. Εάν επιχειρήσετε να φωτογραφίσετε εικόνες όταν έχει συγκεντρωθεί υγρασία στο εσωτερικό του φακού, οι εικόνες θα είναι θολές.

### Σχετικά με τη συμβατότητα των δεδομένων εικόνας

- Η μηχανή είναι συμβατή με το παγκόσμιο πρότυπο DCF (Design rule for Camera File system) που καθορίζεται από την JEITA (Japan Electronics and Information Technology Industries Association).

- Η Sony δεν εγγυάται ότι η μηχανή θα μπορεί να αναπαραγάγει εικόνες που εγγράφηκαν ή επεξεργάστηκαν με άλλες συσκευές, ούτε ότι άλλες συσκευές θα μπορούν να αναπαραγάγουν εικόνες που εγγράφηκαν με τη μηχανή.

### Σημειώσεις σχετικά με την οθόνη και το φακό

- Η οθόνη κατασκευάζεται χρησιμοποιώντας τεχνολογία εξαιρετικά μεγάλης ακριβείας, έτσι ώστε πάνω από 99,99% των pixel να είναι λειτουργικά διαθέσιμα για αποτελεσματική χρήση. Παρόλα αυτά όμως, μερικές μαύρες ή/και φωτεινές κουκκίδες (με λευκό, κόκκινο, μπλε ή πράσινο χρώμα) μπορεί να εμφανίζονται στην οθόνη. Οι κουκκίδες αυτές είναι φυσιολογικό επακόλουθο της διαδικασίας κατασκευής και δεν επηρεάζουν την εγγραφή.

- Η έκθεση της οθόνης ή του φακού σε άμεσο ηλιακό φως για μεγάλα χρονικά διαστήματα μπορεί να προκαλέσει δυσλειτουργίες. Να προσέχετε όταν τοποθετείτε τη μηχανή κοντά σε παράθυρα ή σε εξωτερικούς χώρους.

- Μην ασκείτε πίεση στην οθόνη. Η οθόνη μπορεί να αποχρωματιστεί και αυτό πιθανόν να προκαλέσει δυσλειτουργία.

- Σε μια περιοχή με χαμηλές θερμοκρασίες, οι εικόνες ενδέχεται να διατρέχουν κατά μήκος της οθόνης. Δεν πρόκειται για δυσλειτουργία.

- Προσέχετε να μη χτυπήσετε τον κινούμενο φακό και μην ασκείτε πίεση σε αυτόν.

### Σημειώσεις σχετικά με το φλας

- Όταν χρησιμοποιείτε το φλας, το φλας ανασηκώνεται αυτόματα.

- Το φλας ενδέχεται να αποσυρθεί αυτόματα. [Πληροφ.]

- Μην καλύπτετε το φλας με τα δάχτυλά σας.

- Μην μεταφέρετε τη φωτογραφική μηχανή κρατώντας την από τη μονάδα φλας και μην ασκείτε υπερβολική πίεση στη μονάδα.

- Εάν εισέλθει νερό, σκόνη ή άμμος στην ανοιχτή μονάδα φλας, ενδέχεται να προκληθεί δυσλειτουργία.

Πίσω στην κορυφή