Οδηγός χρήσης του Cyber-shot
Εκτύπωση
Αρχική σελίδα > Προφυλάξεις / Πληροφορίες για αυτήν τη μηχανή > Προφυλάξεις > Μπαταρία

## Μπαταρία

Σχετικά με τη φόρτιση της μπαταρίας
Αποτελεσματική χρήση της μπαταρίας
Σχετικά με το υπόλοιπο φορτίο της μπαταρίας
Τρόπος φύλαξης της μπαταρίας
Σχετικά με τη διάρκεια ζωής της μπαταρίας
Συμβατή μπαταρία

### Σχετικά με τη φόρτιση της μπαταρίας

- Φορτίστε την μπαταρία (παρέχεται) πριν χρησιμοποιήσετε τη μηχανή για πρώτη φορά.

- Μπορείτε να φορτίσετε την μπαταρία ακόμη και αν δεν είναι εντελώς αποφορτισμένη. Επίσης, αν η μπαταρία δεν είναι πλήρως φορτισμένη, μπορείτε να χρησιμοποιήσετε την μερικώς φορτισμένη μπαταρία όπως είναι.

- Συνιστάται η φόρτιση της μπαταρίας σε θερμοκρασία περιβάλλοντος από 10°C έως 30°C. Η μπαταρία μπορεί να μην φορτίζεται αποτελεσματικά εκτός αυτού του εύρους θερμοκρασίας.

### Αποτελεσματική χρήση της μπαταρίας

- Η απόδοση της μπαταρίας μειώνεται σε περιβάλλοντα με χαμηλή θερμοκρασία. Επομένως, σε κρύα μέρη, ο χρόνος λειτουργίας της μπαταρίας είναι μικρότερος. Συνιστώνται τα εξής για να εξασφαλίσετε μεγαλύτερη χρήση της μπαταρίας:

- Τοποθετήστε την μπαταρία σε μια τσέπη κοντά στο σώμα σας για να τη ζεστάνετε και τοποθετήστε την στη μηχανή αμέσως πριν αρχίσετε τη λήψη.
  (Εάν υπάρχουν μεταλλικά αντικείμενα, όπως ένα κλειδί, στην τσέπη σας, προσέξτε να μην προκαλέσετε βραχυκύκλωμα).

- Η μπαταρία θα εξαντληθεί γρήγορα αν χρησιμοποιείτε συχνά το φλας ή το ζουμ.

- Συνιστάται να έχετε μαζί σας εφεδρικές μπαταρίες που να μπορούν να καλύψουν δύο ή τρεις φορές παραπάνω από τον αναμενόμενο χρόνο λήψης και να πραγματοποιείτε λήψη δοκιμαστικών εικόνων πριν τη λήψη των πραγματικών εικόνων.

- Μην εκθέτετε την μπαταρία σε νερό. Η μπαταρία δεν είναι αδιάβροχη.

- Μην αφήνετε την μπαταρία σε υπερβολικά θερμά μέρη, όπως σε ένα αυτοκίνητο ή κάτω από άμεσο ηλιακό φως.

- Ενδέχεται να μην μπορείτε να ενεργοποιήσετε τη μηχανή ή η μπαταρία μπορεί να μην είναι αποτελεσματικά φορτισμένη, αν το τμήμα των ακροδεκτών της μπαταρίας είναι βρόμικο. Σε αυτήν την περίπτωση, σκουπίστε ελαφρά τυχόν σκόνες με ένα μαλακό πανί για να καθαρίσετε την μπαταρία.

### Σχετικά με το υπόλοιπο φορτίο της μπαταρίας

- Στην οθόνη εμφανίζεται μια ένδειξη του υπόλοιπου φορτίου της μπαταρίας.

A: Υψηλό
B: Χαμηλό

- Η ένδειξη υπόλοιπου φορτίου ενδέχεται να μην εμφανίζεται σωστά στις παρακάτω περιπτώσεις:

- Αν χρησιμοποιείτε τη μηχανή για μεγάλο χρονικό διάστημα υπό υψηλή θερμοκρασία

- Αν αφήσετε τη μηχανή με την μπαταρία πλήρως φορτισμένη

- Αν χρησιμοποιείτε μια πολυχρησιμοποιημένη μπαταρία

- Απαιτείται περίπου ένα λεπτό μέχρι να εμφανιστεί η σωστή ένδειξη του υπόλοιπου φορτίου.

- Η ένδειξη του υπόλοιπου φορτίου ενδέχεται να μην είναι σωστή σε ορισμένες περιπτώσεις.

- Όταν το στοιχείο [Λειτ. εξοικονόμησης] έχει οριστεί στην επιλογή [Τυπική] ή [Μέγιστη τιμή], αν δεν χειριστείτε τη μηχανή για ένα συγκεκριμένο χρονικό διάστημα ενώ είναι ενεργοποιημένη, η οθόνη σβήνει και, στη συνέχεια, η μηχανή απενεργοποιείται αυτόματα (Λειτουργία αυτόματης απενεργοποίησης).

### Τρόπος φύλαξης της μπαταρίας

- Αποφορτίστε πλήρως την μπαταρία πριν τη φύλαξή της και φυλάξτε την σε ένα ξηρό, δροσερό μέρος. Για να διατηρηθεί η σωστή λειτουργία της μπαταρίας, φορτίζετε πλήρως και κατόπιν αποφορτίζετε πλήρως την μπαταρία μέσα στη μηχανή τουλάχιστον μία φορά το χρόνο κατά τη φύλαξη.

- Για να εξαντλήσετε την μπαταρία, αφήστε τη μηχανή στη λειτουργία αναπαραγωγής παρουσίασης μέχρι να απενεργοποιηθεί.

- Για να αποφευχθεί το λέκιασμα του ακροδέκτη, το βραχυκύκλωμα κλπ. χρησιμοποιήστε μια θήκη μπαταρίας που παρέχεται κατά τη μεταφορά ή τη φύλαξη.

### Σχετικά με τη διάρκεια ζωής της μπαταρίας

- Η διάρκεια ζωής της μπαταρίας είναι περιορισμένη. Η χωρητικότητα της μπαταρίας μειώνεται με το πέρασμα του χρόνου και την επαναλαμβανόμενη χρήση. Αν ο χρόνος χρήσης μεταξύ των φορτίσεων μειωθεί αισθητά, ίσως θα πρέπει να αντικαταστήσετε την μπαταρία με μια καινούργια.

- Η διάρκεια ζωής της μπαταρίας ποικίλλει ανάλογα με τον τρόπο φύλαξης και τις συνθήκες λειτουργίας και το περιβάλλον όπου χρησιμοποιείται η μπαταρία.

### Συμβατή μπαταρία

- Η μπαταρία NP-BG1 (παρέχεται) μπορεί να χρησιμοποιηθεί μόνο σε μοντέλα Cyber-shot συμβατά με τον τύπο G.

- Αν χρησιμοποιείτε την μπαταρία NP-FG1 (πωλείται χωριστά), εμφανίζονται και τα λεπτά μετά την ένδειξη υπολειπόμενης μπαταρίας ( 60 Λεπ).

Πίσω στην κορυφή