Οδηγός χρήσης του Cyber-shot
Εκτύπωση
Αρχική σελίδα > Προφυλάξεις / Πληροφορίες για αυτήν τη μηχανή > Προφυλάξεις > Φορτιστής μπαταρίας

## Φορτιστής μπαταρίας

- Στο φορτιστή μπαταρίας (παρέχεται) μπορούν να φορτιστούν μπαταρίες τύπου NP-BG1 (παρέχεται), NP-FG1 (πωλείται χωριστά) (και κανένας άλλος τύπος). Αν επιχειρήσετε να φορτίσετε μπαταρίες διαφορετικού τύπου από αυτόν που καθορίζεται, ενδέχεται να προκληθεί διαρροή, υπερθέρμανση ή έκρηξη και να προκύψει κίνδυνος τραυματισμού από ηλεκτροπληξία και εγκαύματα.

- Αφαιρέστε τη φορτισμένη μπαταρία από το φορτιστή μπαταρίας. Αν αφήσετε τη φορτισμένη μπαταρία στο φορτιστή, ενδέχεται να μειωθεί η διάρκεια ζωής της μπαταρίας.

- Η λυχνία CHARGE του φορτιστή μπαταρίας που παρέχεται αναβοσβήνει με έναν από τους ακόλουθους τρόπους:

- Γρήγορο αναβόσβημα: Η λυχνία αναβοσβήνει επανειλημμένα σε χρονικό διάστημα 0,15 δευτερολέπτων.

- Αργό αναβόσβημα: Η λυχνία αναβοσβήνει επανειλημμένα σε χρονικό διάστημα 1,5 δευτερολέπτων.

- Όταν η λυχνία CHARGE αναβοσβήνει γρήγορα, βγάλτε την μπαταρία που φορτίζεται και κατόπιν τοποθετήστε ξανά και καλά την ίδια μπαταρία στο φορτιστή μπαταρίας. Αν η λυχνία CHARGE αναβοσβήνει και πάλι γρήγορα, αυτό μπορεί να υποδεικνύει σφάλμα της μπαταρίας ή ότι έχει τοποθετηθεί μπαταρία διαφορετικού τύπου από τον καθορισμένο. Ελέγξτε ότι η μπαταρία είναι του καθορισμένου τύπου. Αν η μπαταρία είναι του καθορισμένου τύπου, αφαιρέστε την μπαταρία, αντικαταστήστε την με μια νέα μπαταρία ή μια άλλη και ελέγξτε αν ο φορτιστής μπαταρίας λειτουργεί σωστά. Αν ο φορτιστής μπαταρίας λειτουργεί σωστά, μπορεί να έχει προκύψει σφάλμα μπαταρίας.

- Όταν η λυχνία CHARGE αναβοσβήνει αργά, υποδεικνύει ότι ο φορτιστής μπαταρίας διακόπτει προσωρινά τη φόρτιση και εισέρχεται σε λειτουργία αναμονής. Ο φορτιστής μπαταρίας διακόπτει τη φόρτιση και εισέρχεται στη λειτουργία αναμονής αυτόματα, όταν η θερμοκρασία βρίσκεται εκτός του συνιστώμενου εύρους θερμοκρασίας λειτουργίας. Όταν η θερμοκρασία επιστρέψει εντός του κατάλληλου εύρους, ο φορτιστής μπαταρίας συνεχίζει τη φόρτιση και ανάβει ξανά η λυχνία CHARGE. Συνιστάται η φόρτιση της μπαταρίας σε θερμοκρασία περιβάλλοντος από 10°C έως 30°C .

Πίσω στην κορυφή